sasicodes/solvari-1 huggingface dataset:
குடுத்த பாவி அத்தோடே சும்மா இருக்கப் படாதோ திருட்டுப் பயலே உனக்குப் பரிதாபப் பட்டா பாவமாச்சேன்னு பால் குவளையாலேயே கன்னத்திலே ஓங்கி இடிச்சேன் தண்ணி குடிச்ச வாயிலேருந்து கொடகொடன்னு ரத்தம் கொட்டிடுத்து அவன் கண்ணைத் திறந்து கறுப்பு முழியைச் சொருகிண்டு என்னைப் பார்த்தான்
இப்படித் திருடிட்டு ஓடிவந்து இவா கையிலே மாட்டிண்டு அடி வாங்கி தண்ணி தண்ணின்னு தவிக்கறயே நோக்கென்னடா தலையெழுத்துன்னு அடிச்சேன்
வஞ்சம் தீக்கறதுக்குத்தான் வந்திருக்கான் பாவம் இந்த சுப்புக் கோனாரைப் பார்க்கறச்சேதான் பாவமா இருக்கு அப்படியே சிலை மாதிரி நின்னுட்டானே
இப்போ திருப்பி தரப் போறான் நேக்கும்தான் என் கணக்கு ஒரு அடிதான் ஆனால் அதை நான் தாங்கணுமே இந்தக் காலனிலே இருக்கிறவாள் எல்லாருமே ஆளுக்கு ஒரு தர்ம அடி போட்டா அப்படி இவன் என்ன மகா சூரன்
அவன் உடம்போடு தன் உடம்பையும் ஏதோ இலங்கைக்குப் பாலம் போடும்போது அணில் செய்த உதவி மாதிரி தன் பலத்தையும் கூட்டி அதன் பிறகு தானும் சுப்புக் கோனாரும் சேர்ந்து போடுகிற கூச்சலில் வந்து சேருவார்கள் என்று நம்புகிற கூட்டத்தின் பலத்தையும் சேர்த்துப் பெருக்கிக் கொண்ட தைரியத்தோடு குஞ்சுமணி பலமாக ஒருமுறை இருமினார் அவர் என்னமோ அவனை மிரட்டுகிற தோரணையில் கனைத்து ஒரு குரல் கொடுக்கத் தான் நினைத்தார்
அப்படியெல்லாம் கனைத்துப் பழக்கமில்லாத காரணத்தினாலோ அல்லது நாள் முழுவதும் அந்த நடராஜா விலாஸில் சரக்கு மாஸ்டராக அடுப்படிப் புகையில் கடலை எண்ணெயில் உருட்டிப் போட்ட புளி உருண்டை தீய்கிற கமறலில் இருமி இருமி நாள் கழிக்கிற பழக்கத்தினாலோ கனைப்பதாக நினைத்துக் கொண்டு அவரால் இருமத்தான் முடிந்தது
இதோ இன்னும் சித்த நாழியிலே எங்க அம்மா ரெண்டு குடத்தையும் கொண்டு வந்து திண்ணையிலே வச்சுட்டு குஞ்சுமணிக் கண்ணா என் கண்ணோல்லியோ
அந்த நேரம் கையில் பால் செம்புடன் வெளியில் வந்த குஞ்சுமணியின் தாயார் சீதம்மாள் சுப்புக் கோனார் பாலைக் கறக்காமல் தன் பிள்ளையாண்டானுடன் பேசிக் கொண்டிருப்பதைப் பார்த்தாள்
அதுவும் அவன் ரகசியமாகப் பேசிக் கொண்டிருப்பதைப் பார்த்து அதைத் தானும் அறிந்து கொள்ளும் ஆர்வத்துடன் காதை மறைத்திருந்த முக்காட்டை எடுத்துச் செவி மடலில் செருகிக் கொண்டு வேப்பமரத்தடிக்கு வந்தாள்
காலையில் எழுந்தவுடன் ஜன்னல் வழியாகப் பசுவைத் தரிசனம் செய்துவிட்டுத் திண்ணையில் வந்து உட்கார்ந்துகொண்டு வெற்றிலை சீவல் போட ஆரம்பிப்பார்
சீதம்மாள் பாலை வாங்கிக் கொண்டு போய் காப்பி கலந்து அவரைக் கூப்பிடுவதற்கு முன் இரண்டு தடவையாவது வெற்றிலை போட்டு முடித்திருப்பார் குஞ்சுமணி
அப்படிப்பட்ட குஞ்சுமணி காலையில் எழுந்து வெற்றிலை கூடப் போடாமல் இந்தக் கோனாரிடம் போய் ஏதோ பேசுகிறார் என்றால் அது ஏதோ மிக அவசியமான சுவாரசியமான விஷயமாய்த்தான் இருக்க வேண்டும் என்று ஊகித்த சீதம்மாள் மோப்பம் பிடிக்கிற மாதிரி முகத்தை வைத்துக் கொண்டு நாலு புறமும் திரும்பித் திரும்பிப் பார்த்துக்கொண்டு வேப்பமரத்தடிக்கு வந்தாள்
அவ்விதம் அவள் பார்க்கும்போது அந்தப் பூட்டிக் கிடக்கும் வீட்டின் முன்னால் நின்றிருக்கும் அவன் இவர்கள் மூவரையும் திரும்பிப் பார்த்தான்
என்று அவனைப் பார்த்த மாத்திரத்தில் குரலை உயர்த்திச் சப்தமிட்டவாறே பால் செம்புடன் கையை நீட்டி நீட்டிக் கேட்டுக்கொண்டு அவனை நோக்கி நடந்த சீதம்மாளின் கையைப் பிடித்து இழுத்து நிறுத்தினார் குஞ்சுமணி
முன்னே ஒரு நாள் காலையிலே எங்கேயோ திருடிட்டு அவா துரத்தறச்சே ஓடி வந்து நம்ப காம்பவுண்டுச் சுவரிலே ஏறிக் குதிச்சுக் காலை ஒடிச்சிண்டு இந்தக் கோனார் கையிலே மாட்டிண்டு அடிபட்டானே பத்து மணிக்குப் போலீஸ்காரன் வரவரைக்கும் வேப்பமரத்திலே கட்டி வச்சு போறவா வரவா எல்லாரும் ஆளுக்கொரு தர்ம அடி போட்டாளே நான் கூடப் பால் குவளையாலே கன்னத்திலே ஓங்கி இடிச்சேனே அவன்தான் அந்தத் திருடன்தான் வந்திருக்கான் திருடறதுக்கு இல்லே
மரியாதையா காம்பவுண்டை விட்டு வெளியே போகச் சொல்லும் இல்லேன்னா போலீஸைக் கூப்பிடுவேன்னு சொல்லும் என்றூ அந்தக் காலனியையே கூட்டுகிற மாதிரி ஓ வென்று கத்தினாள் சீதம்மாள்
அவளுடைய கூக்குரல் கிளம்புவதற்கு முன்னாலேயே அந்தக் காலனியில் ஓரிருவர் பால் வாங்குவதற்காகவும் குழாயடியில் முந்திக் கொள்வதற்காகப் பாத்திரம் வைக்கவும் அங்கொருவர் இங்கொருவராய்த் தென்படலாயினர்
இப்போது சீதம்மாளின் குரல் கேட்ட பிறகு எல்லாருமே அந்தப் பூட்டி இருக்கும் வீட்டுத் திண்ணையின் மேல் வந்து உட்கார்ந்திருக்கும் அந்த அவனைப் பார்த்தனர் பார்த்ததும் அடையாளமும் கண்டனர்
என்ன உத்தேசத்தோட வந்திருப்பான்னுதான் யோசிச்சேன் கோனார் தைரியமாக கொஞ்சம் மிரட்டுகிற தோரணையுடனேயே அவன் உட்கார்ந்திருந்த அந்தத் திண்ணையை நோக்கி நடந்தான்
வேறே ஏதாவது தகராறு வரதுக்கு முன்னாடி இந்தக் காம்பவுண்டை விட்டு வெளியே போயிடு என்று கோனார் சொல்லும் போது அவன் மெளனமாக ஜிப்பா பாக்கெட்டிலிருந்து ஒரு பீடியை எடுத்துப் பற்ற வைத்துக் கொண்டான்
பின்னர் சாவதானமாய் இடுப்பை எக்கி பெல்ட்டோ டு தைத்திருந்த ஒரு பையைத் திறந்து நான்காய் மடித்து வைத்திருந்த ஒரு காகிதத்தைத் கோனாரிடம் கொடுத்துவிட்டு அதிலிருந்து ஒரு சாவியைத் தேடி எடுத்து அந்தப் பூட்டிய வீட்டின் கதவைத் திறந்து கொண்டு உள்ளே போனான்
என்னய்யா கோனாரே முதலியார் கிட்டே இரண்டு மாச அட்வான்ஸ் ஐம்பது ரூபாய் கட்டி ரசீது வாங்கிண்டு வந்திருக்கானய்யா என்று ஏக்கத்தோடு பெருமூச்சு விட்டார்
நம்ப சுப்புணி பிள்ளை பட்டம்பி இங்கே ஏதோ கோப்பரேட்டி பரீட்சை எழுத வரப் போறேன்னு கடிதாசி எழுதினப்பவே சொன்னேனே அந்த முதலியார் மூஞ்சியிலே அம்பது ரூபாக் காசை அடுமாசியா விட்டெறிஞ்சுட்டு இந்த இடத்தைப் பிடிடான்னு சொன்னேனோன்னோ
நேக்கு அப்பவே பயம்தான் வயசுப் பொண்கள் இருக்கற எடத்துலே எவனாவது கண்ட கவாலிப் பயல் வந்துடப்படாதேன்னு பாரேன் அவனும் அவன் தலையும் கட்டால போறவன் பீடி வேறே பிடிச்சுண்டு என்ன கிரகசாரமோ
என்று முடிவற்று முழங்கிக் கொண்டிருந்த சீதம்மாளை வாயைப் பொத்தி அடக்குவதா கழுத்தை நெரித்து அடக்குவதா என்று புரியாத படபடப்பில் பல்லைக் கடித்துக் கொண்டு அவள் முகத்துக்கு நேரே இரண்டு கையையும் நீட்டி அவன் காதுலே விழப் போறது
நோக்கு பயமா இருந்தா நீ ஆத்துக்குள்ளே இரு புருஷாள்ளாம் வெளிலே போயிடுவேள் நாங்க பொம்மனாட்டிகள்னா வயத்துலே நெருப்பைக் கட்டிண்டு இங்கே இருக்கணும் இப்பவே குழாயடியிலிருந்த தவலையைக் காணோம் கொடியிலே உலர்த்தியிருந்த துணியைக் காணோம் போறாக்குறைக்கு திருடனையே கொண்டு வந்து குடி வச்சாச்சு காதுலே மூக்கிலே ரெண்டு திருகாணி போட்டுண்டிருக்கற கொழந்தைகளை எப்படித் தைரியமா வெளிலே அனுப்பறது
இதே எடத்துலே இவனைப் பிடிச்சுக் குடுத்திருக்கோம் என்று வழி நெடுக வாயைப் பொத்துகிற மகனின் கையைத் தள்ளித் தள்ளிப் புலம்பியவாறு வீட்டுக்குள் சென்ற சீதம்மாள் உள்ளே இருந்தும் உரத்த குரலில் அந்தத் தெருவுக்கே அபாய அறிவிப்புக் கொடுத்துக் கொண்டிருந்தாள்
இதற்கிடையில் சுப்புக் கோனார் வேப்ப மரத்தடியில் கட்டியிருந்த பசுவின் மடியில் பாலை ஊட்டிக் கொண்டிருந்த கன்றுக் குட்டியைப் பார்த்துவிட்டுக் கோபமாக வைது கொண்டு ஓடி வந்தான்
பசுவின் மடியில் கொஞ்சங்கூட மிச்சம் வைக்காமல் உறிஞ்சிவிட்ட எக்களிப்பில் வாயெல்லாம் பால் நுரை வழியத் துள்ளிக் கொண்டிருந்தது கன்றுக் குட்டி
கையில் பால் செம்புடன் வெளியில் வந்த சீதம்மாளைப் பார்த்துச் சுப்புக் கோனார் கத்தினான் பாலுமில்லை ஒண்ணுமில்லை போங்கம்மா கன்னுக்குட்டி ஊட்டிப்பிடுத்து இந்தத் திருட்டுப் பய முகத்திலே முழிச்சதுதான் என்று சொல்லிக் கொண்டே இது தான் சந்தர்ப்பமென்று அவனும் அங்கிருந்து நழுவினான்
திண்ணையில் உட்கார்ந்து வெற்றிலை சீவல் போட்டுக் கொண்டிருந்த குஞ்சுமணி மத்தியானத்துக்கு கொஞ்சம் சீக்கிரமா வந்துடு என்று குரல் கொடுத்தார்
சற்று நேரத்திற்கெல்லாம் அந்தக் காலனி முழுவதும் ஆறு மாதத்துக்கு முன் ஒரு நாள் விடியற்காலையில் எங்கோ திருடிவிட்டு தப்பி ஓடிவந்து சுவரேறிக் குதித்து இங்கே சிக்குண்டு எல்லோரிடமும் தர்ம அடி வாங்கி போலீசில் ஒப்படைக்கப்பட்டு ஆறு மாதம் சிறை தண்டனையும் பெற்ற ஒரு பழைய கேடி இங்குள்ள இத்தனை நாள் காலியாக இருந்த இதற்கு முன் ஒரு கல்லூரி மாணவன் தங்கிப் படித்துக் கொண்டிருந்த அந்தக் கடைசிப் போர்ஷனில் குடி வந்திருக்கிறான் என்கிற செய்தி பரவிற்று
திண்ணையில் உட்கார்ந்திருந்த குஞ்சுமணி வெற்றிலையை மென்று கொண்டே அந்தத் திருடனைப் பற்றிய பயங்கரக் கற்பனைகளை வளர்த்துக் கொண்டிருந்தார்
பால் குவளையால் அவன் கன்னத்தில் ஓங்கி இடித்ததன் மூலம் அவனோடு குறைந்த பட்சம் சம்பந்தம் கொண்டவர் தான் மட்டுமே என்பதில் அவருக்கு கொஞ்சம் ஆறுதல் இருந்தது
மற்றவர்களெல்லாம் அவனை எவ்வளவு ஆசை தீர ஆத்திரம் தீர அடித்தனர் என்பதை அவர் தனது மனக் கண்ணால் கண்டு அந்த அடிகள் எல்லாம் அவர்களூக்கு வட்டியும் முதலுமாகத் திரும்பக் கிடைக்கப் போவதைக் கற்பனை செய்து அவர்களுக்காகப் பயந்து கொண்டிருந்தார்
அந்த பதினேழாம் நம்பர் வீட்டிலே குடி இருக்கானே போஸ்டாபீஸிலே வேலை செய்யற நாயுடு சைக்கிளிலே வந்தவன் சைக்கிளிலே உக்காந்தபடியே ஒரு காலைத் தரையில் ஊணிண்டு எட்டி வயத்துலே உதைச்சானே அப்படியே எருமை முக்காரமிடற மாதிரி அஞ்சு நிமிஷம் மூச்சு அடைச்சு வாயைப் பிளந்துண்டு அவன் கத்தினப்போ இதோட பிழைக்க மாட்டான்னு நெனைச்சேன் இப்போ திரும்பி வந்திருக்கான் அவனை இவன் சும்மாவா விடுவான்
பெரிய கொலைகாரனாகவும் இருப்பான் போல இருக்கே என்ற அவரது எண்ணத்தை ஊர்ஜிதம் செய்வது மாதிரி அவன் அந்தக் கடைசி வீட்டிலிருந்து கையில் கத்தியுடன் இறங்கி வந்தான்
ஐயையோ கத்தியை வேற எடுத்துண்டு வரானே நான் வெறும் பால் குவளையாலேதானே இடிச்சேன் இங்கேதான் வரான் என்று எண்ணிய குஞ்சுமணி திண்ணையிலிருந்து இறங்கி ஏதோ காரியமாகப் போகிறவர் மாதிரி உள்ளே சென்று படாரென்று கதவைத் தாளிட்டு கொண்டார்
இந்த அம்மா கடன்காரி வேற உன் ஆத்திரத்தைக் கிளப்பி விட்டுட்டா நேக்குப் புரியறது மனுஷனுக்கு ரோஷம்னு வந்துட்டா பழிக்குப்பழி தீத்துக்காம அடங்காது
அந்தச் சமயம் பார்த்து போஸ்ட் ஆபீசில் வேலை செய்கிற அந்தப் பதினேழாம் நம்பர் வீட்டுக்காரன் சைக்கிளை எடுத்துக் கொண்டு வாசலில் இறங்குவதையும் பார்த்தார்
என்கிற மாதிரி அசட்டையாய் சைக்கிளில் ஏறிய பதினேழாம் நம்பர் வீட்டுக்காரன் வேப்ப மரத்தடியில் கையில் கத்தியோடு நிற்கும் இவனைப் பார்த்ததும் பெடலைப் பின்புறமாகச் சுற்றினான் சைக்கிளின் வேகத்தை மட்டுப் படுத்தினான் குஞ்சுமணியின் கண்கள் அவன் கைகளில் இருந்த கத்தியையே வெறித்தன
அவன் அந்தக் கத்தியில் எதையோ அழுத்த படக்கென்று அரை அடி நீளத்துக்கு பளபளவென்று அதில் மடிந்திருந்த எஃகுக் கத்தி வெளியில் வந்து மின்னிற்று
குஞ்சுமணி மெள்ளக் கண்களைத் திறந்து பதினேழாம் நம்பர் வீட்டுக்கார நாயுடு சைக்கிளோடு வீட்டுக்குள் போவதைக் கண்டார் நல்ல வேளை தப்பிச்சே ஆத்தை விட்டு வெளிலே வராதே பலி போட்டுடுவான் பலி அவன் வேப்பமரத்தடியில் நின்று கைகளால் ஒரு கிளையை இழுத்து வளைத்து ஒரு குச்சியை வெட்டினான்
அவன் வேப்ப மரத்தடியில் நின்றிருந்த சமயம் சில பெண்கள் அவசர அவசரமாக அந்தக் கடைசி வீட்டருகே இருந்த குழாயில் தண்ணீர் பிடித்துக் கொண்டு ஓடினார்கள்
அவன் மறுபடியும் திண்ணையில் உட்கார்ந்து கொண்டதும் குழாயடியில் தண்ணீர் நிரம்பி வழிந்து கொண்டிருக்கும் குடத்தை எடுக்கக் கூட யாரும் வராததைக் கண்டு அவனே எழுந்து உள்ளே போனான்
அவர்கள் எல்லோருமே சிலர் தன்னைப் போலவும் சிலர் தன்னைவிட அதிகமாகவும் மற்றும் சிலர் கொஞ்சம் அசட்டுத் தனமான தைரியத்தோடும் பயந்து கொண்டிருப்பதைக் கண்டார்
சிலர் தங்களுக்கு ஆபீசில் லீவு கிடைக்காது என்ற கொடுமைக்காக மேலதிகாரிகளை வைது விட்டு போகும்போது வீட்டுக்குள் பாதுகாப்பாக இருக்கும்படி வீட்டிலுள்ளவர்களிடம் சொல்லிவிட்டுப் பயந்து கொண்டே ஆபீசுக்குப் போனார்கள்
அப்படிப் போனவர்களில் ஒருவரான தாசில்தார் ஆபீஸ் தலைமைக் குமாஸ்தா தெய்வசகாயம் பிள்ளை தமது நண்பரொருவர் உள்ளூர் போலீஸ் ஸ்டேஷனில் ரைட்டராக இருப்பது ஞாபகம் வரவே ஆபீசுக்குப் போகிற வழியில் ஒரு புகாரும் கொடுத்துவிட்டுப் போனார்
வீட்டைப் பூட்டாமலேயே திறந்து போட்டு விட்டு அந்தக் காலனி காம்பவுண்டுச் சுவரோரமாக உள்ள பெட்டிக் கடைக்குப் போய்த் துணி சோப்பும் ஒரு கட்டு பீடியும் வாங்கிக் கொண்டு வந்தான்
மாமா உங்க பனியன் மண்ணிலே விழுந்துடுத்து என்ற மழலைக் குரல் கேட்டுத் திரும்பிப் பார்க்கையில் நாலு வயதுப் பெண் குழந்தையொன்று அரையில் ஜட்டியோடு மண்ணில் கிடந்த அவனது பனியனைக் கையிலே ஏந்திக் கொண்டு நின்றிருந்தது
உன்னைப் பார்க்கக் கூடாதுன்னு அம்மா அறையிலே போட்டு மூடி வச்சிருந்தா அம்மா கூடத்துலே படுத்துத் தூங்கிண்டிருக்கறச்சே நான் மெதுவா வந்துட்டேன்
அவன் போகும்போது அவனது இடுப்புத் துண்டைப் பிடித்து இழுத்து ரகசியமாகச் சொல்லிற்று குழந்தை அம்மா பாத்தா அடிப்பா சுருக்கப் போய் அவனுக்குத் தெரியாம மிட்டாயை எடுத்துண்டு ஓடி வந்துடு நான் உங்காத்திலே ஒளிஞ்சிண்டிருக்கேன் திருடன் என்கிற ரகசியத்தைப் பகிர்ந்து கொள்ள ஒரு துணை கிடைத்து விட்ட சந்தோஷம் போலும் அவனுக்கு இது உன் வீடு என்ற உரிமையை இந்தச் சமூகமே அந்தக் குழந்தை உருவில் வந்து தந்துவிட்ட ஒரு குதூகலம் அவனுக்கு
உஸ் என்று உதட்டின் மீது ஆள்காட்டி விரலைப் பதித்து ஓசை எழுப்பியவாறு கதவுக்குப் பின்னால் ஒளிந்து காத்துக் கொண்டிருந்த குழந்தை வெளியே வந்தது
ரமேஷீக்குக் கூட குழந்தை போன சற்று நேரத்துக்கெல்லாம் வேப்ப மரத்தில் கட்டி உலரப் போட்டிருந்த துணிகளை எடுத்து உடுத்திக் கொண்டு அவன் சாப்பிடுவதற்காக வெளியே போனான்
மத்தியானம் இரண்டு மணிக்கு சாப்பிட்டுவிட்டு வந்த அவன் வாசற்கதவை விரியத் திறந்து வைத்துக் கொண்டு தலைமாட்டில் சாவிக் கொத்து கத்தி பீடிக் கட்டு பணம் நிறைந்த தோல் வார்ப்பெல்ட்டு முதலியவற்றை வைத்து விட்டுச் சற்று நேரம் படுத்து உறங்கினான்
அப்போது தெரு வழியே வண்டியில் போய்க் கொண்டிருந்த அந்தக் காலனியின் சொந்தக்காரர் சோமசுந்தரம் முதலியார் இங்கு கூடி நிற்கும் கூட்டத்தைப் பார்த்து வண்டியை நிறுத்தச் சொன்னார்
குஞ்சுமணி இன்றைக்கும் அந்தத் திருட்டுப் பயலின் முகத்தில் விழித்துவிடக் கூடாதே என்ற அச்சத்தோடு ஜன்னலைத் திறந்து பசுவைத் தரிசனம் செய்தார்
குழாயடிக்குத் தண்ணீர் பிடிக்க வந்த பெண்கள் மட்டும் அந்த வீடு பூட்டிக் கிடப்பதைக் கண்டு தைரியமாக அவனைப் பற்றியும் முதலியாரைப் பற்றியும் விமரிசனம் செய்து பேசிக் கொண்டார்கள்
அந்த வீடு பூட்டிக் கிடக்கிறது என்பதை அறிந்த கோனாரும் குஞ்சுமணியும் நேற்று இரவு அடித்த கொள்ளையோடு அவன் திரும்பி வரும் கோலத்தைப் பார்க்கக் காத்திருந்தார்கள்
இரண்டு நாட்களாக அவன் வராததைக் கண்டு கோனாரும் குஞ்சுமணியும் அவன் திருடப் போன இடத்தில் மாட்டிக் கொண்டிருக்கக் கூடுமென்று மிகுந்த சந்தோஷ ஆரவாரத்தோடு பேசிக் கொண்டார்கள்
அந்த நான்கு வயதுக் குழந்தை மட்டும் ஒருநாள் மத்தியானம் அந்தப் பூட்டி இருக்கும் வீட்டுத் திண்ணை மீது ஏறி திறந்திருக்கும் ஜன்னல் வழியே உள்ளே பார்த்தது
நன்றி அனைத்திந்திய நூல் வரிசையில் நேஷனல் புக் டிரஸ்ட் இந்தியா புது டெல்லி ல் வெளியிட்டு இதுவரை பல பதிப்புகள் வெளிவந்துள்ள ஜெயகாந்தன் சிறுகதைகள் ஜெயகாந்தன் தொகுப்பு
ரெண்டு பெரியவா கையைப் பிடிச்சுண்டு ஒரு சின்னக் கொழந்தை நிக்கற மாதிரி இந்த வீடுதான் குள்ளமா நடுவிலே நின்னுண்டு இருக்கு சின்ன வீடு ஓட்டு வீடு வீட்டுக்கு முன்னே ரெண்டு பக்கமும் திண்ணை நடுவிலே வாசற்படி ரெண்டு திண்ணைக்கு நேராவும் ரெண்டு ஜன்னல் இந்த வீடு ரெண்டு கண்ணையும் தெறந்துண்டு தெருவைப் பார்க்கற மாதிரி இருக்கும்
ஜன்னலண்டே உக்காந்துண்டிருக்கா ஜன்னலண்டே உக்காந்துண்டிருக்கான்னு கரிக்கறேளே எனக்கு ஜன்னலண்டேதான் சித்தே மூச்சு விட முடியறது
அடீ அம்மா இங்கேதான் என்னமா ஜிலுஜிலுன்னு காத்து வரது நான் உக்காந்துண்டிருக்கேனே இந்த ஜன்னல் கட்டைதான் என்னமா வழவழன்னு இருக்கு சேப்புக் கலர் சிமிட்டி பூசி இருக்கா என்னதான் வெய்யல் நாளா இருந்தாலும் இது மட்டும் தொட்டா ஜில்லுனு இருக்கும் ஜன்னலுக்கு நேரா தெரியறதே ஒரு அரச மரம் எப்பப் பார்த்தாலும் அது சலசலன்னு என்னமோ பேசிண்டே இருக்கு
இந்த ஜன்னல் கட்டையிலே ஏறி ஜம்னு உக்காந்துண்டு இந்த அரச மரத்தைப் பார்த்துண்டே இருந்தா நேரம் போறதே காலம் போறதே தெரியறதில்லே அப்படித்தான் நான் உக்காந்துண்டிருக்கேன் இன்னிக்கி நேத்திக்கா உக்காந்திண்டிருக்கேன்
ஜன்னலுக்கு ரெண்டு பக்கமும் இருக்கற சுவத்திலே ஒரு பக்கம் முதுகைச் சாச்சுண்டு இன்னொரு பக்கம் ரெண்டு பாதத்தையும் பதிய வச்சு உதைச்சுண்டா விண்ணுனு எனக்கு ரொம்பக் கச்சிதமா இருக்கு
இந்த மாதிரி ஒரு பக்கம் சாஞ்சுண்டு இன்னொரு பக்கம் காலை உதைச்சுண்டு உக்காரணும்னு எவ்வளவு காலம் பிரயாசைப் பட்டிருக்கேன் தெரியுமா நான்
கால் எட்டினா முதுகைச் சாச்சிக்க முடியாது அப்பல்லாம் ஜன்னல் கட்டையிலே ஏறி நின்னுண்டா எனக்கு உசரம் சரியா இருக்கும் எப்படி நிக்கணும் தெரியுமா
வலது காலை வச்சுண்டா வலது கையாலே கம்பியை இழுத்துப் பிடிச்சுண்டுடணும் அப்புறம் இந்தப் பக்கமா இடது கையையும் இடது காலையும் நீளமா வீசி வீசி அரை வட்டமா சுத்திச் சுத்தி ஆடணும் ரயில் போறதாம் வேக வேகமா போறதாம் தந்திக் கம்பியெல்லாம் ஓடறதாம் அப்பறம் கும்மாணம் வரதாம் தஞ்சாவூர்லே நிக்கறதாம் மறுபடியும் போறதாம் திரும்பி இங்கேயே வந்துடறதாம் காலையும் கையையும் வீசி வீசிச் செஞ்ச பிரயாணம் கண்ணையும் மனசையும் வெரட்டி வெரட்டிச் செஞ்ச பிரயாணம் ஆடாமல் அசங்காமல் செஞ்ச பிரயாணம் அழுதுண்டு செஞ்ச பிரயாணம் சிரிச்சுண்டு செஞ்ச பிரயாணம் ஆனந்தமான பிரயாணம் பிரயாணத்தின் அலுப்பே இல்லாமல் செஞ்ச பிரயாணம் ஜன்னலுக்குப் பொருத்தமாகப் பொருந்தி உக்காந்துண்டு நான் எவ்வளவு பிரயாணம் போயிருக்கேன் பிரயாணம் போனவாளையும் பார்த்திருக்கேன்
எவ்வளவோ பேர் போறா சும்மா போறவா சொமந்துண்டு போறவா தனியாப் போறவா கூட்டமாப் போறவா ஜோடியாய் போறவா இந்த ஜன்னல் வழியாக மொதல்லே யார் பார்த்திருப்பா
எனக்கு ஞாபகமிருக்கிற மொதல் நெனைவே இந்த ஜன்னல் வழியாப் பார்த்ததுதான் என்னைப் பெத்தவளை நான் பார்த்த ஞாபகமே இலை உயிரோடு பார்த்த ஞாபகமில்லை
அம்மாவைத் தூக்கிண்டு போனாளே அதுதான் யார் யாரோ அழுதுண்டு வாசல் வரைக்கும் ஓடி வந்தாளே அவா அழ அழ அவசர அவசரமா அம்மாவைத் தூக்கிண்டு நாலு பேர் ஓடினாளே நான் இந்த ஜன்னல் மேலே நின்னுண்டு ஜன்னல் வழியாப் பார்த்துண்டிருந்தேனே அதுக்கப்பறம் அந்த மாதிரி எத்தனையோ பார்த்திருக்கேன்
சந்தடியில்லாமத் தூக்கிண்டு திடுதிடுன்னு ஓடுவா சில பேர் தாரை தப்பட்டை சங்கு எல்லாம் வச்சுத் தெருவையே அமக்களப்படுத்திண்டு போவா
சில சமயத்திலே அவா போனப்புறம் கூடத் தெருவெல்லாம் ரொம்ப நாழி ஊதுவத்தி மணக்கும் அதே மாதிரி கல்யாண ஊர்கோலமும் பார்த்திருக்கேன் அது ரொம்ப நன்னா இருக்கும்
ஊர்கோலம் ஜன்னல் கிட்டே வர்றதுக்கு முன்னே ரொம்ப நாழிக்கி முன்னயே திடும் திடும்னு மேளம் கொட்டற சத்தம் தூரத்திலே கேக்க ஆரம்பிச்சுடும்
அது வந்து போறவரைக்கும் நான் ஜன்னலை விட்டு நகரவே மாட்டேன் அந்த ஜன்னல் வழியாத் தெரியற தெரு அதோ அந்த அரச மரத்தடி பிள்ளையார் தெரியறதே அங்கே ஆரம்பிச்சு இந்தப் பக்கம் சிவானந்தம் வீடு வரைக்கும் தான் தெரியும்
அப்புறம் நெறைய பெட்ரோமாக்ஸ் லைட் வரிசையா வந்துடும் உடம்பெல்லாம் வேர்த்து நனைய நனைய அந்தத் தவுல்காரனும் நாதசுரக்காரனும் போட்டி போட்டுண்டு வாசிப்பா
அதுக்கப்புறம் கல்யாண ஊர்கோலத்துக்காகவே சேஞ்சு வச்ச மாதிரி ஒரு கார் அந்தக் காருக்கும் அன்னிக்கிக் கல்யாணம் மாலையெல்லாம் போட்டிருக்கும்
ஆனா என்னோட படிச்சாளே சுமதி அவளுக்கு என்ன தைரியம் ஊர்வலம் ஜன்னலண்டை வரும்போது என்னைப் பார்த்து சிரிச்சுண்டே கையை ஆட்டினாளே எனக்கு வெக்கமாப் போயிடுத்து எல்லாரும் திரும்பி என்னை வேற பார்க்கறா
ஆமா என்னை மட்டும் பெரீசா சொல்றாளே கல்யாண ஊர்கோலம் வந்தா அவாளுந்தானே வேடிக்கை பார்க்கறா அவாளுக்கு கல்யாண ஊர்கோலம் மட்டும்தான் வேடிக்கை எனக்கு எல்லாமே வேடிக்கை
மொத மொதல்லே இந்த வாசல்லே ஜட்கா வண்டி வந்து நின்னு அதிலேருந்து சித்தி எறங்கினாளே அப்போ நான் இந்த ஜன்னல் மேலே ஏறி நின்னுண்டுதான் பார்த்தேன்
புகை கரி புழுக்கம் அடி அம்மா மொகத்தைத் துடைச்சுண்டு ஓடி வந்து சித்தெ இந்த ஜன்னலண்டை நின்னா எவ்வளவு சொகமா இருக்கும் ஸ் அப்பாடீ அப்படி நிக்கறச்சேதான் ஒரு தடவை என்னோட படிச்சாளே சுமதி அவ கல்யாண ஊர்கோலம் வந்தது
நான் எட்டாவதோட நின்னுட்டேன் அவ அதுக்குமேலே படிச்சா பத்தாவது பாஸ் பண்ணினா பாட்டு கத்துண்டா வீணை கத்துண்டா கல்யாணமும் பண்ணிண்டா ஊர்கோலம் வரா இப்ப என்னைப் பார்த்துக் கையை ஆட்டறா
நம்ப அப்பாதானேன்னு கொஞ்சம் தைரியமா மனசை விட்டுக் கேட்டேன் அப்பா அப்பா எனக்கு எப்போப்பா கல்யாணம் பண்ணப் போறேள்னு கேட்டேன்
இப்ப நெனச்சுப் பார்த்தாக்கூட அவர் மொகம் ஞாபகம் வரமாட்டேங்கறதே அப்படி என் மனசை வெறுக்கப் பண்ணிப்பிட்டா ம் என்னைக் கொஞ்சமாவா படுத்தி வச்சிருக்கா அடீ அம்மா பொண்ணாப் பொறந்ததுக்கு எனக்கு ஒரு ஜன்மத்துக்கு இது போறுமே போறுமே நான் ஜன்னலண்டை நின்னுண்டு யாரையோ பாக்கறேனாம்
நான் ஜன்னலண்டை உக்காந்திருக்கறச்சே எனக்குத் தெரியாம பூனை மாதிரி அடி மேல் அடி வச்சு வந்து என் முதுகு மேலெ எக்கிண்டு பார்ப்பா சித்தி
யார் வேணும்னாலும் எதை வேணும்னாலும் நெனச்சுண்டு போகட்டுமே அவா அவா புத்தி அவா அவா நெனப்பு அவா அவா குணம் யாரோ என்னைப் பார்க்கறாளாம்
உனக்குப் புத்தி அப்படித்தான் வருஷத்துக்கு ஒரு தடவை ஓடறியே வைத்தீஸ்வரன் கோயிலுக்குன்னு என்னமோ நன்னாக் கேட்டுட்டேன் பின்னே என்ன
ஐயோ அதெ நெனைக்கவே எனக்குப் பயமாயிருக்கு ஒரு நாள் என் கழுத்தைப் புடிச்சு அமுக்கின மாதிரி ஒரு பானையிலே போட்டு என்னைத் திணிச்சு அடச்ச மாதிரி என்னைப் படுக்க வச்சு என்மேல ஒரு பாறாங்கல்லை வச்சு அழுத்தின மாதிரி இந்த ஜன்னலை மூடிட்டா நேக்குக் கண்ணே குருடாயிடுத்து
அலறி மோதி அடிச்சுண்டு அழுதிருக்கேன் பாருங்கோ இன்னும் கொஞ்ச நாழி ஜன்னலைத் தெறக்காம இருந்திருந்தா நான் நெஞ்சு வெடிச்சுச் செத்துப் போயிருப்பேன்
இனிமே நான் கல்யாணம் வேணும்னு கேக்கவே மாட்டேன் ஏதோ எல்லார் மாதிரியும் இருக்கணும்கிற ஆசையிலே எனக்குத்தான் அம்மா கெடையாதே அப்பாகிட்டே கேட்டா தப்பில்லைன்னு கேட்டுட்டேன் அதுக்காக என்னை இப்பிடிப் படுத்தி வெக்கறேளே ஜன்னலை மூட வேண்டாம்னு சொல்லுங்கோன்னு அழுதேன்
ஜன்னலையே கட்டிண்டு அழுன்னு அப்பா சொன்னப்போ எனக்கு எவ்வளவு ஆறுதலா இருந்தது அப்புறம் ஒரு நாள் வாடீ என்னோட வைத்தீஸ்வரன் கோயிலுக்கு போயிட்டு வரலாம்னு வாசல்லே வண்டியைக் கொண்டு வந்து வச்சுண்டு அப்பாவும் சித்தியும் என்னெ வேண்டி வேண்டி உருகி உருகி அழைச்சா நானா போவேன்
அப்புறம் திடீர்னு ஒரு நாள் என்னெச் சுத்தி ஒரே ஜன்னல் பெரிய பெரிய ஜன்னல் சுவரே இல்லாம ஜன்னல் ஐயையோ இது கூண்டுன்னா
நேக்கு ஒண்ணும் தெளிவா சொல்லத் தெரியலை விடுங்கோ இப்பத்தான் ஜன்னலண்டையே மறுபடியும் இங்கேயே வந்துட்டேனே ஒரு சமயம் உள்ளே ஜன்னல் வழியா ஒரு யானை வந்துட்டுது ஸ்வாமி ஊர்வலம் போறச்சே அந்த யானையை நான் பார்த்திருக்கேன் அதே யானை அடீ அம்மா எவ்வளவு பெரியா யானை எவ்வளவு நைஸா மொதல்லே தும்பிக்கையை நீட்டி ஏந்தி என்னெக் கூப்படற மாதிரி வந்து நின்னுது
அசைஞ்சி அசைஞ்சி ரெண்டு கம்பிக்கும் நடுவிலே தும்பிக்கையை விட்டு என் கன்னத்துலே சில்னுனு தொட்டப்போ நன்னாவும் இருந்தது பயமாகவும் இருந்தது
அந்த யானை நீளமா தும்பிக்கை முழுசையும் அறைக்குள்ளே நீட்டிண்டு என்னெப் பிடிக்கறதுக்கு துழாவறது அப்புறம் அடீ அம்மா இந்த அதிசயத்தைப் பாருங்கோளேன் பார்க்கறவரைக்கும்தான் அதிசயம் இப்ப ரொம்ப சர்வ சாதாரனமா இருக்கு அந்த யானையோட உடம்பு அப்பிடியே கொஞ்சம் கொஞ்சமா தட்டையாகி ஒரு கறுப்புத் துணி மாதிரி யானை உருவத்துக்கு ஒரு படுதாவிலே கத்தரிச்சுப் பெரிசா தொங்க விட்டா எப்படி இருக்கும் அந்த மாதிரி ஆடி ஆடி ஜன்னல் கம்பிக்கு நடுவே நொழஞ்சு முழுக்க உள்ளே வந்துட்டுதே நடு அறையிலே கூரையிலே முதுகு இடிக்கிற மாதிரி மறுபடியும் முன்னே மாதிரியே யானையா நிக்கறதே தும்பிக்கையாலே ஜில்லுனு என்னெத் தொடறதே அடீ அம்மா என்ன சொகமா இருக்கு எவ்வளவு சந்தோஷமா இருக்கு பயமாவே இல்லே
என்னெ எங்கே இழுக்கறேன்னு அந்த யானையோட நெத்தியிலே ரெண்டு கையாலேயும் குத்தறேன் யானை என்னைத் தும்பிக்கையாலே வளைச்சுத் தூக்கிண்டு கொஞ்சம் கொஞ்சமா வந்த மாதிரியே பின்னம் பக்கத்திலே துணி மாதிரி அலை அலையா மெதந்துண்டு ஜன்னல் கம்பிக்குள்ளே நுழைஞ்சு போயிண்டே இருக்கு
நான் ஜன்னலண்டை வந்ததும் ஜன்னல் பக்கத்துலே நன்னா முதுகைச் சாச்சுண்டு ரெண்டு பாதத்தையும் எதிர் சுவத்திலே உதைச்சுண்டு குறுக்கா நாதாங்கி போட்டா மாதிரி உக்காந்துண்டேண்
பார்த்துண்டே இருக்க வேண்டியதுதான் அப்பிடியே என்னெப் பார்த்துண்டே அந்த யானை பின்னம் பக்கமாவே நடந்து போயி அரச மரத்தடியிலே பிள்ளையாரா மாறிடுத்து அதிசயமாயிருக்கு இல்லே எனக்கு இது சர்வ சாதாரணமா இருக்கு
அதே மாதிரிதான் இங்கே நான் உக்காந்திண்டிருந்தாலும் ஜன்னலுக்கு வெளியே எல்லாரும் ஓடறதனாலே நானே ஓடிண்டிருக்கிற மாதிரி இருக்கு யாராவது ஒருத்தர் ஓடினா சரிதான்
நான் கொழந்தைகளை வெச்சிண்டு ஜன்னல் வழியா வேடிக்கை காட்டிண்டு இருக்கேன் இல்லே வேடிக்கை பாத்துண்டிருக்கேன் சரோவுக்குப் பொண்ணா
குஞ்சு அடீ அம்மா இங்கே வாயேன் இந்த வேடிக்கையை சித்தெ வந்து பாரேன் நான் பாட்டியாமே பாட்டீ உன் பேத்தி சொல்றாடி குஞ்சு குஞ்சு நன்றி ஜெயகாந்தன் ஒரு பார்வை டாக்டர்
ஒட்டுத் திண்ணையின் சாய்ப்பில் சாய்ந்து தலைக்கு மேல் இரண்டு கைகளையும் பிடரியில் சேர்த்துக் கொண்டு அம்மாவின் புலம்பலை எல்லாம் கண்ணை மூடியவாறு கேட்டுக் கொண்டிருப்பான் பையன்
அவள் கை பொறுக்காத சூட்டுடன் அந்த வெந்நீர்ச் செம்பை வயிற்றில் வைத்து உருட்டிக் கொண்டே என்னை அழைச்சிண்டு போயிடுங்கோளேன் என்று அப்பாவை நினைத்துக் கொண்டு அழுவாள்
இதே திண்ணையில் உட்கார்ந்து கொண்டு நிலாவில் அவள் சொல்லிய திவ்யமான கதைகள் எத்தனை எவ்வளவு அழகாக அம்மா பாடுவாள் தெளிவாக அபிராமி அந்தாதி நூறு பாடலையும் ஒரே மூச்சில் அம்மா பாடுவாளே அம்மா தூங்கி விட்டாள் என்று தெரிந்த பிறகு அவன் நிம்மதியாகத் தூங்குவான்
அவள் எழுந்திருக்கும் முன் எழுந்து குளித்து வெண்கலப் பானையில் சோற்றுடன் ஓடிப் பிள்ளையார் கோயிலைத் திறந்து அவருக்கு இரண்டு குடம் கிணற்று நீரை அபிஷேகம் செய்து பக்கத்தில் தாமரைக் குளம் இருக்கிறது கிணற்று நீர்தான் விசேஷம் என்று அவன் அப்பா சொல்லி இருக்கிறார் நைவேத்யம் செய்து பூஜை முடித்த பின் வெண்கலப் பானையில் உள்ள பிரசாதத்துடன் வீட்டுக்கு வந்து அதற்குள் அம்மா ஒருவாறு சமாளித்து எழுந்து நடமாடிக் கொண்டிருப்பாள் அவள் கையால் தானும் அவளும் அந்தப் பிரசாதத்தைப் பகிர்ந்து கொண்டு  இதுவரைக்கும் இப்படித்தான் நடந்திருக்கிறது
பட்டணத்துக்கெல்லாம் போக வேண்டாம் மாயவரம் சீர்காழி சிதம்பரம்  எங்காவது போயி ஏதாவது அந்த ஏதாவதுக்கு மேல் அவனால் எதையும் தொடர முடியவில்லை
என்னவானாலும் சரி இனி ஒரு நாள் இந்த அன்னவயலிலே இருக்கப்படாது என்ற தீர்மானத்துடன் பிடரியில் கோத்த கைகளின் மேல் அவிழ்ந்து கிடந்த குடுமியை உதறி முடிந்து கொண்டு எழுந்தான்
கோயில் பக்கம் போய் வரலாமே என்று தெருவில் இறங்கி நடந்தான்  அக்ரஹாரத்திலிருந்து திரும்பியதும் தாமரைக் குளமும் பிள்ளையார் கோயிலும் ஆலமரத்தடியும் தெரிகிறது
சிறுவர்கள் கோலி விளையாடுவதற்காகப் பறித்த குழிகளும் கிழித்த கோடுகளும் நிரந்தரமாய் இருப்பதை அவன் நடந்து வந்தபோது வெறும் பாதங்களால் உணர்ந்தான்
பன்னிரண்டு வயதில் அந்தப் பிள்ளையார் கோயிலுக்குக் குருக்களாக மாறியிருந்தும் கூட இப்போது அவனுக்கு இருபத்தைந்து வயதாகியும் இன்னும் அவனைக் குருக்களாத்துப் பையன் என்றே அந்தக் கிராமம் அழைக்கிறது
ஆனாலும் அந்தப் பாத்தியதைப் பெருமையை விட மனமில்லாமல் கோயில் மானிய வீட்டை அவரே வைத்துக் கொண்டு எப்போதாகிலும் வந்து பூட்டித் திறந்து கொண்டு போகிறார்
அவருடைய தகப்பனார் காலத்தில் ஏற்பட்ட பிள்ளையார் கோயிலைப் பரிபாலிப்பதில் பிதுர்க்கடன் செய்த நிறைவை அனுபவித்தார் உத்திராபதிப்பிள்ளை
அப்போது ஊருக்கு வந்திருந்த சாமிநாத ஐயர் இவனிடம் தமிழில் எழுதிய சில ஸமஸ்கிருத ஸ்லோகப் புத்தகங்களைக் கொடுத்து இரண்டு மூன்று நாட்கள் அதை மனப்பாடம் செய்யச் சொல்லி இவனை வதையாய் வதைத்து விட்டுப் போனபின் இவன் குருக்கள் பணியை மேற்கொண்டான்
வருஷத்துக்கு இவ்வளவு நெல் இவ்வளவு தேங்காய் இவ்வளவு எண்ணெய் இவ்வளவு ரூபாய் என்று ஏதோ ஒரு காலத்து நிலைமைக்கேற்ப எழுதி வைத்தபடி ஒரு கடமைக்காகக் கடவுள் நம்பிக்கை தனக்கில்லை யென்று சொல்லிக் கொண்டே தருகிறான் நாகபூஷணம்
அவன் பஞ்சாயத்துத் தேர்தலில் நின்று ஜெயித்தபோது அவன் மனைவியும் குழந்தைகளும் பிள்ளையார் கோயிலுக்கு வந்து அபிஷேகம் நடத்தினார்கள்
பிள்ளையாரையே உடைக்க வேண்டும் என்கிற நாகபூஷணம் அங்கு வந்து தேங்காய் உடைக்கிற குருக்களைப் பார்த்து பரிகாசம் செய்துதான் தனது பகுத்தறிவுக் கொள்கையைக் காப்பாற்றிக் கொள்ள முடிந்தது
இப்படி எதையெதையோ நினைத்துக் கொண்டு நிலா வெளிச்சத்தில் ஆலமரத்தடியில் கிடந்த உடைந்து போய்ப் பாதி மண்ணில் புதையுண்டிருந்த சிவலிங்கத்தின் மீது வந்து உட்கார்ந்தான் குருக்கள் பையன்
அந்த சிவலிங்கம் உடைந்து போயிருந்தாலும் ஒரு பக்கம் மண்ணில் சாய்ந்து புதையுண்டிருந்தாலும் அது சிவலிங்கம் என்கிற விஷயத்தையே எல்லாரும் மறந்திருந்தார்கள்
பஸ்ஸைப் பிடிப்பது என்றாலே வண்டி இருப்பவர்கள் ஐந்து மைல் வண்டிப் பாதையிலும் நடந்து போகிறவர்கள் மூன்று மைல் ஒற்றையடிப் பாதையிலும் பயணம் போகவேண்டும்
நிராதரவான சில விதவைக் கிழவிகளும் பிள்ளைகளை யெல்லாம் எங்கோ பறிகொடுத்து விட்டது மாதிரிப் பிரிந்து வாழ்கிற இரண்டு வயதான தம்பதிகளும் பிள்ளை இல்லாத ஒரு குடும்பமும் குருக்களாத்து அம்மாவும் பையனும்  இவ்வளவுதான்
அக்ரஹாரத்தைச் சேர்ந்த இவனுடைய விளையாட்டுத் தோழர்கள் குறைய ஆரம்பித்த பிறகுதான் இவன் மாட்டுக்காரச் சிறுவர்களுடன் கோலி விளையாடத் தொடங்கினான்